Vought OS2U Kingfisher

Το Vought OS2U Kingfisher ήταν διθέσιο αναγνωριστικό υδροπλάνο που επιχειρούσε, εκτοξευόμενο με καταπέλτη, από τις κύριες μονάδες επιφανείας του Πολεμικού Ναυτικού των ΗΠΑ κατά την διάρκεια του Δευτέρου Παγκοσμίου Πολέμου. Ήταν ένα από τα σημαντικότερα αεροσκάφη της κλάσης του εκείνη την περίοδο, με την συνολική παραγωγή να ανέρχεται σε 1519 μονάδες. Μπορούσε να επιχειρεί και από αεροδρόμια με συμβατικό σύστημα προσγείωσης. Αρκετά αεροσκάφη χρησιμοποιήθηκαν από τις αεροπορικές δυνάμεις άλλων χωρών.

 Στα τέλη της δεκαετίας του 1930 ο σχεδιαστής της Vought Rex B. Beisel ανέλαβε την ανάπτυξη ενός αναγνωριστικού μονοπλάνου για το Πολεμικό Ναυτικό των ΗΠΑ, ικανό να καλύψει πληθώρα αποστολών, συμπεριλαμβανομένης και της κατεύθυνσης των πυρών των θωρηκτών. Το νέο αεροσκάφος ενσωμάτωνε αρκετές καινοτομίες για την εποχή του. Ο οπλισμός ήταν ισχνός και αποτελούνταν από ένα πολυβόλο που χειρίζονταν ο πιλότος και ένα ακόμα στο πίσω μέρος που το χειρίζονταν το δεύτερο μέλος του πληρώματος. Το αεροσκάφος μπορούσε ακόμη να μεταφέρει δύο βόμβες ή δύο βόμβες βυθού.Το πρωτότυπο πραγματοποίησε την παρθενική του πτήση το 1938, προωθούμενο από τον αστεροειδή κινητήρα Pratt & Whitney R-985-4 Wasp Junior των 450 hp. Οι παραδόσεις των πρώτων 54 Kingfisher στο Ναυτικό ξεκίνησαν τον Αύγουστο του 1940. Ακολούθησε η παράδοση 158 OS2U-2, 53 εκ των οποίων χρησιμοποιήθηκαν για να εξοπλίσουν τις νεοσυσταθείσες Μοίρες Παράκτιας Περιπολίας, ενώ πολλά ακόμη χρησιμοποιήθηκαν σαν εκπαιδευτικά στον αεροναύσταθμο της Πενσακόλα (Pensacola) στη Φλόριντα. Το 1942 συγκροτήθηκαν εννέα ακόμα Μοίρες Παράκτιας Περιπολίας, όλες εξοπλισμένες με OS2N-1, κατασκευασμένα από το Naval Aircraft Factory. Πολλά από τα θωρηκτά, τα βαρέα και τα ελαφρά καταδρομικά του αμερικανικού Πολεμικού Ναυτικού χρησιμοποιούσαν το αεροσκάφος σαν αναγνωριστικό. Τα Kingfisher αξιοποιήθηκαν επίσης για την υποστήριξη των παράκτιων βομβαρδισμών και σαν διασωστικά. Η Αυστραλία παρέλαβε το 1942 18 αεροσκάφη που προορίζονταν για της Ολλανδικές Ανατολικές Ινδίες. Αρχικά αξιοποιήθηκαν σαν εκπαιδευτικά για τα πληρώματα των ιπτάμενων ακάτων, αλλά στην συνέχεια χρησιμοποιήθηκαν για την συγκρότηση της Νο. 107 Μοίρας (No. 107 Squadron RAAF) που ανέλαβε αποστολές συνοδείας νηοπομπών.Το OS2U και το παλαιότερο αεροσκάφος ίδιας κλάσης Curtiss SOC Seagull παρέμειναν σε υπηρεσία πολύ περισσότερο από όσο προβλεπόταν, διότι το αεροσκάφος που θα τα αντικαθιστούσε -το Curtiss SO3C Seamew- δεν ήταν επιτυχημένο. Η αντικατάσταση των OS2U ξεκίνησε στα τέλη του Δευτέρου Παγκοσμίου Πολέμου. XO2SU-1 Πρωτότυπο με κινητήρα Pratt & Whitney R-985-4 των 450 hp. OS2U-1 Πρώτη έκδοση παραγωγής, είχε ίδιο κινητήρα με το πρωτότυπο. OS2U-2 Δεύτερη έκδοση παραγωγής. Είχε μικροβελτιώσεις σε σχέση με την προηγούμενη έκδοση. OS2U-3 Κύρια έκδοση παραγωγής. Βασίζονταν στο OS2U-2 και είχε αυτοφρασσόμενες δεξαμενές, θωράκιση και μπορούσε να μεταφέρει δύο βόμβες ή δύο βόμβες βυθού. Προωθούνταν από τον κινητήρα Pratt & Whitney R-985-AN2, ισχύος 450 hp. OS2U-4 OS2N-1 OS2U-3 που κατασκευάστηκαν στο Naval Aircraft Factory με κινητήρα Pratt & Whitney R-985-AN-2 ή -AN-8 engine των 450 hp. Kingfisher I Ονομασία των OS2U που υπηρετούσαν με το Βασιλικό Ναυτικό ΑυστραλίαRoyal Australian Air Force Χιλή Κούβα Δομινικανή Δημοκρατία Μεξικό Ολλανδία Σοβιετική ΈνωσηΣοβιετικό Πολεμικό Ναυτικό Ηνωμένο ΒασίλειοFleet Air Arm ΗΠΑΠολεμικό Ναυτικό των ΗΠΑ Σώμα των Πεζοναυτών των ΗΠΑ Ακτοφυλακή των ΗΠΑ ΟυρουγουάηΠολεμικό Ναυτικό της Ουρουγουάης Aichi E13A Arado Ar 196 Curtiss SOC Seagull Curtiss SO3C Seamew Curtiss SC Seahawk IMAM Ro.43 Mitsubishi F1M Edo OSE Stearman XOSS Adcock, Al. OS2U Kingfisher in Action (Aircraft in Action No. 119). Carrollton, Texas: Squadron/Signal Publications, Inc., 1991. ISBN 0-89747-270-5. Bowers, Peter M. United States Navy Aircraft since 1911. Annapolis, Maryland: Naval Institute Press, 1990, pp. 447–448. ISBN 0-87021-792-5. Doll, Thomas E. and B.R. Jackson. "Vought-Sikorsky OS2U Kingfisher". Aircraft in Profile, Volume 14. Windsor, Berkshire, UK: Profile Publications Ltd., 1974, pp. 113–136. ISBN 0-85383-023-1. Eden, Paul and Soph Moeng, eds. The Complete Encyclopedia of World Aircraft. London: Amber Books Ltd., 2002, ISBN 0-7607-3432-1. Hickman, Patrick M. The Aircraft Collection. Pensacola, Florida: The Naval Aviation Museum Foundation, Inc., 2010. Pattison, Barry. Kingfisher in the Antipodes. Glen Waverly, Victoria 3150, Australia: Red Roo Model Publications, 1998. Sturtivant, Ray and M. Burrow. Fleet Air Arm Aircraft: 1939 to 1945. Tonbridge, Kent, UK: Air Britain (Historians) Ltd, 1995. ISBN 0-85130-232-7. Vincent, David. "Kangaroo Kingfishers". Air Enthusiast, No. 77, September/October 1998. Stamford, UK: Key Publishing. pp. 54–62. ISSN 0143-5450. "Slingshot Planes" Popular Science, May 1943 also page 62 of same article (Αγγλικά)